Illyustrativ foto/zab.ru Farg‘ona tumanida qotillik yuz berdi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 24 mart kuni soat 09.30larda Navro‘z MFY Yangihayot ko‘chasida yashovchi, muqaddam sudlangan, 1973 yilda tug‘ilgan A.T. shu MFY Sohibkor ko‘chasida yashagan ukasi, muqaddam sudlangan, 1980 yilda tug‘ilgan A.T.ning uyida o‘zaro janjal oqibatida uni qorin va ko‘krak qismlariga urib-tepib jarohat yetkazgan. Natijada A.T. kasalxonaga yotqizilgan va ko‘rsatilgan tibbiy muolajalarga qaramay vafot etgan. Ko‘rilgan choralar natijasida A.T. qo‘lga olingan.